
שלום רב,

בקשתך מיום 21.5.2017  נבדקה ולהלן התייחסותנו:
1. ראשית, יודגש כי כל ההחלטות והפרוטוקולים של המועצה הארצית ושל ועדות המשנה, החל משנת 2002 מפורסמים, עומדים לעיון הציבור באתר האינטרנט של מינהל התכנון,  וניתן לחפש בהם את המידע המבוקש באופן עצמאי. 
לנוחיותך מצ"ב לינק: 
http://mavat.moin.gov.il/MavatPS/Forms/SV3.aspx?tid=3
בדף חיפוש זה הקש: מספר-10, ישות תכנונית-תכנית, סוג ישות-תכנית מתאר ארצית. 
ככל שאתה מעוניין לבחון פרוטוקולים ישנים יותר, נא פנה למזכירות המועצה הארצית בבקשה לקבלם, תוך פירוט התקופה הנדרשת, לכתובת moatza@iplan.gov.il .
2. יצוין כי לאחר בדיקת בקשתך מול גורמי המקצוע האמונים על תמ"א 10 במינהל התכנון, נמצא כי במסגרת קידומה של תמ"א 10 במועצה הארצית לא ידוע על דיונים ו/או מסמכים הנוגעים לתנאים ו/או דרישות מחברת החשמל כמפורט בבקשתך. 
3. לאור האמור, אנו דוחים את  הבקשה,  בהתאם לסעיף 8 (4) לחוק חופש המידע: המידע פורסם ועומד לרשות הציבור או לעיונו.

